ابو عبدالله شمس‌الدین محمد بن احمد بن عثمان بن قایماز، ه.ق ۶۷۳-جو ایلده دمشق یاخینلیغیندا یئرلشن، کفر بطنادا تۆرکمن بیر عایله‌ده آنادان اوْلدو. عایله‌سینین کؤکو دیاربکره تابع اوْلان میافارقین شهریندن دیر. آتاسینین قیزیلچی‌لیقدا مهارتلی اوْلماسی اۆچون عایله‌لرینه ذهبی آدین وئرمیشیدیلر. شمس‌الدین محمد کیچیک یاشدان قرآن حیفظینه و جمال‌الدین عسقلانی، جمال‌الدین ابی اسحاق ابراهیم بن غال و محمد عبد العزیز الدمیاطی کیمی اۇستادلار حضوروندا تحصیله باشلادی.